
	[bookmark: _Hlk24620310]                                                                                         Proceso pavadinimas
	Darbų vykdymo pagal Nurodymus ir Pavedimus Bendrovės objektuose proceso aprašas

	Taikymo sritis
	Išmaniosios apskaitos valdymo departamentas, Operatyvinio valdymo departamentas, Elektros tinklo eksploatavimo departamentas, Tinklo duomenų valdymo departamentas ir Rangovai, dirbantys Bendrovės eksploatuojamuose elektros įrenginiuose.




1. [bookmark: _Toc45260534][bookmark: _Toc524608792]Naudojamos sąvokos ir trumpiniai


	Nurodoma sąvoka arba trumpinys
	Sąvokos arba trumpinio paaiškinimas

	AK
	Aukšta kategorija

	Aprašas 
	Šis Darbų vykdymo elektros įrenginiuose proceso aprašas (Aprašas skelbiamas Bendrovės išoriniame tinklalapyje).

	Bendrovė
	AB „Energijos skirstymo operatorius“.

	Bendrovės dispečeris
	Bendrovėje suminės apskaitos principais dirbantys operatyviniai darbuotojai, kurie pamainos metu vykdo planinio dispečerio, budinčio dispečerio ir pamainos koordinatoriaus funkcijas. 

	Bendrovės objektas
	Bendrovės nuosavybės teise turimi arba kitais pagrindais eksploatuojami elektros įrenginiai, jų patalpos, teritorijos, apsaugos zonos.

	Brigados narys
	Turintis atitinkamą teorinį parengimą ir praktinių įgūdžių bei nustatyta tvarka atestuotas ir turintis nustatytos formos atestatą Bendrovės arba Rangovo elektrotechnikos darbuotojas, atitinkantis brigados nariui keliamus teisės aktų reikalavimus.

	Budintis dispečeris
	Bendrovės skirstomąjį tinklą valdantis operatyvinis darbuotojas, kuris 0,4-10 kV tinkle pagal valdomus - tvarkomus įrenginius duoda komandas, leidžia ruošti darbo vietą ir dirbti pagal Pavedimus, Nurodymus bei Avarinius Nurodymus operatyviniams ir operatyviniams remonto darbuotojams.

	Darbų vadovas
	Nustatyta tvarka atestuotas ir turintis nustatytos formos atestatą (pažymėjimą) Bendrovės, Rangovo ar Vartotojo elektrotechnikos darbuotojas, atitinkantis darbų vadovui keliamus teisės aktų reikalavimus ir turintis teisę atlikti darbų vadovo funkcijas. Darbų vadovas gali atlikti darbų vykdytojo, prižiūrinčiojo arba brigados nario funkcijas. Žemosios įtampos elektros įrenginiuose darbų vadovo funkcijas gali atlikti ne žemesnės kaip VK (vidurinės kategorijos) elektrotechnikos darbuotojas. Aukštosios įtampos elektros įrenginiuose darbų vadovo funkcijas gali atlikti tik AK (aukštos kategorijos) elektrotechnikos darbuotojas.

	Darbų vykdytojas
	Nustatyta tvarka atestuotas ir turintis nustatytos formos atestatą  Bendrovės ar Rangovo elektrotechnikos darbuotojas, kuris atitinka darbų vykdytojui keliamus teisės aktų reikalavimus ir turi teisę atlikti darbų vykdytojo funkcijas. Darbų vykdytojas turi būti ne žemesnės kaip VK (vidurinės kategorijos) elektrotechnikos darbuotojas.

	Instruktavimo tvarka
	Darbuotojų instruktavimo organizavimo ir instrukcijų rengimo proceso aprašas.

	Įforminimo žurnalas
	Nurodymų registravimo ir pavedimų įforminimo žurnalas.

	Koordinuojantis asmuo
	Apjungtų darbų vykdymui paskirtas darbuotojas atsakingas už tai, kad prieš atstatant schemą ir įjungiant įtampą, visi darbuotojai, dirbę apjungtų darbų ruože, baigtų darbą ir pasišalintų iš įrenginių. Koordinuojančiu asmeniu gali būti skiriamas darbuotojas turintis VK arba AK, darbų vykdytojo arba darbų vadovo teises, bei turintis operatyvines remonto teises.

	NĮP
	Nurodymų įforminimo programa, skirta formuoti, peržiūrėti, spausdinti, saugoti ir audituoti Nurodymus. NĮP adresas http://public.etic.lt/NIPPublic

	Nurodymas
	Rašytinė Darbų vadovo užduotis saugioms darbo sąlygoms užtikrinti, vykdant nurodytos apimties darbus, kurioje nustatoma darbo vieta, darbo pradžios ir pabaigos laikas ir saugaus atlikimo sąlygos, brigados sudėtis ir už darbuotojų saugą ir sveikatą atsakingi asmenys.

	OB
	Bendrovės Operatyvinio valdymo komandos operatyvinė brigada.

	Operatyvinis darbuotojas
	Bendrovės elektrotechnikos darbuotojas, kuris budėdamas turi teisę vykdyti elektros įrenginių operatyvinę priežiūrą ir (ar) operatyvinius perjungimus.

	Operatyvinis remonto darbuotojas
	Specialiai apmokytas ir parengtas Bendrovės ar Rangovo darbuotojas, kuris eksploatuoja veikiančius elektros įrenginius ir gali juose vykdyti operatyvinius perjungimus.

	Operatyvinis žurnalas
	Bendrovėje vedamas žurnalas, kuriame Bendrovės Operatyviniai darbuotojai budėjimo metu registruoja  atliekamus veiksmus (komandas, perjungimus, įžeminimus, Nurodymus, Pavedimus  ir kt.). Operatyvinis žurnalas yra elektroninės formos „Jasper“ programoje.

	Pamainos koordinatorius
	Bendrovėje suminės apskaitos principais dirbantys operatyvinis darbuotojas, kuris 30-110 kV tinkle pagal valdomus - tvarkomus įrenginius duoda komandas, leidžia ruošti darbo vietą ir dirbti pagal Pavedimus, Nurodymus bei avarinius Nurodymus  operatyviniams ir operatyviniams remonto darbuotojams.

	Pavedimas
	Rašytinė Darbų vadovo užduotis darbui ir būtinoms darbuotojų saugos ir sveikatos priemonėms užtikrinti, atliekant darbus vienoje darbo vietoje ir ne ilgiau kaip vieną dieną.

	PK
	Pradinė kategorija

	Planinių darbų dispečeris
	Bendrovės operatyvinis darbuotojas, kuris duoda leidimą ruošti darbo vietą ir dirbti. Davus leidimą, visų komutacinių įrenginių operatyvinis valdymas ir tvarkymas, kurie išvardinti nurodyme ir įrenginių, kurie patenka į atjungiamą ruožą, tenka Planinių darbų dispečerio valdymui ir tvarkymui.

	Prižiūrintysis
	Elektrotechnikos darbuotojas, paskirtas prižiūrėti elektros įrenginiuose arba jų apsaugos zonose dirbančius ne elektrotechnikos darbuotojus. 

	Rangovas
	Fizinis ar juridinis asmuo, pageidaujantis vykdyti darbus Bendrovės objektuose sudarytų sutarčių tarp jo ir Bendrovės pagrindu, sutarčių tarp jo ir Bendrovės kliento ar nuomininko pagrindu.

	Regionas
	Bendrovės Vilniaus, Kauno, Klaipėdos, Šiaulių, Panevėžio, Alytaus, Utenos regionų elektros, apskaitų eksploatavimo skyriai, pastočių eksploatavimo komandos.

	Saugos taisyklės
	Saugos eksploatuojant elektros įrenginius taisyklės, patvirtintos Lietuvos Respublikos energetikos ministro 2010m. kovo 30 d. įsakymu Nr. 1-100 kartu su 2012m. spalio 23 d. įsakymo Nr. 1-207,  2020 m. kovo 2 d. įsakymo Nr. 1-42 ir 2021 m. liepos 19 d. įsakymo Nr.1-169 pakeitimais.

	TVK
	Bendrovės Operatyvinio valdymo departamento Tinklo valdymo komanda.

	TVS
	Bendrovės Operatyvinio valdymo departamento Tinklo valdymo skyrius.

	Užsakovas
	Bendrovė (Bendrovės struktūrinis padalinys).

	Vartotojas
	Fizinis ar juridinis asmuo, su kuriuo Bendrovė yra sudariusi naujojo vartotojo/ gamintojo elektros įrenginių prijungimo prie operatoriaus elektros tinklo paslaugos sutartį, elektros energijos tiekimo sutartį ar elektros įrenginių iškėlimo (rekonstrukcijos) paslaugos sutartį.

	VK
	Vidurinė kategorija

	Žiedinis perjungimas
	Dviejų linijų sujungimas lygiagrečiam darbui ir jų išskyrimas vykdant operatyvinius perjungimus.



2. [bookmark: _Toc45260535]Pagrindinė proceso informacija (Bendrosios nuostatos)
2.1 Nustatyti Bendrovės elektros įrenginiuose vykdomų darbų tvarką, užtikrinant saugą darbe. Aprašo reikalavimai taikomi organizuojant ir vykdant darbus Bendrovės objektuose bei Bendrovės elektros įrenginių nuosavybės ir eksploatavimo ribose, taip pat vykdant elektros skaitiklių, prijungtų be bandymo gnybtinų,  srovės ir/ar įtampos transformatorių keitimo/patikros darbus elektros įrenginiuose. Kai Bendrovės objektuose bus norima vykdyti Bendrovei nepriklausančių įrenginių montavimo ar prijungimo darbus prie Bendrovės tinklų, reikia vadovautis Elektros energijos persiuntimo paslaugos teikimo nebuitiniam klientui sutarties Priedu Nr. 2 “Elektrotechnikos darbuotojų tarpusavio santykių nuostatai”.
2.2 Aprašas parengtas, vadovaujantis ir įvertinant Saugos taisyklių reikalavimus ir Gupės blokavimo, žymėjimo ir izoliavimo standarto (nuoroda) nuostatas.
2.3 Poreikis atlikti darbus Bendrovės elektros įrenginiuose. Nustatyta tvarka įforminti ir atlikti numatyti darbai Bendrovės elektros įrenginiuose.
2.4 Išduodant ir įforminant Nurodymus ir Pavedimus darbams Bendrovės veikiančiuose elektros įrenginiuose, reikia vadovautis Saugos taisyklėmis bei šiuo Aprašu.
2.5 Nurodymai, Pavedimai ir Įforminimo žurnalai gali būti ir elektroninės formos, jei yra įdiegtos elektroninės priemonės, leidžiančios identifikuoti pasirašančius asmenis ir patvirtinti atliktų įrašų autentiškumą. Elektroninės formos užpildyti Nurodymai turi būti saugomi ne mažiau kaip 30 kalendorinių parų pas darbų vadovus. Elektroninės formos Įforminimo žurnale turi matytis ne mažiau kaip paskutinių 6 mėnesių įrašai.
2.6 Pasikeitus teisės aktų, reglamentuojančių Nurodymų ir (ar) Pavedimų išdavimo, saugos eksploatuojant elektros įrenginius nuostatoms, taip pat tais atvejais, kai šis Aprašas nereglamentuoja tam tikrų su Nurodymų ir (ar) Pavedimų išdavimu, sauga eksploatuojant elektros įrenginius, darbuotojų instruktavimu ar kitų su darbuotojų sauga ir sveikata susijusių klausimų, Bendrovėje turi būti vadovaujamasi ir laikomasi Saugos taisyklių, Instruktavimo tvarkos bei kitų susijusių saugą darbe reglamentuojančių Lietuvos Respublikos teisės aktų ir Bendrovės vidaus teisių aktų.
2.7 Rangovai, pageidaujantys vykdyti darbus Bendrovės objektuose, privalo su Užsakovu sudaryti tarpusavio saugos darbe atsakomybės ribų aktus. Rangovų darbų vykdymą Bendrovės objektuose nustato Leidimų Rangovams išdavimo proceso aprašas.
2.8 Nurodymų ir Pavedimų išdavimo, įforminimo , numeravimo ir pildymo instrukcija pateikta Aprašo 1 priede.
2.9 Bendrovės Regione (-uose) paskelbus neeilinę padėtį, darbuotojai, nustatantys ir šalinantys gedimus, vadovaujasi Masinių atsijungimų elektros tinkluose likvidavimo standartu.
2.10 Kai Bendrovės elektros įrenginiuose likviduojamos avarijos, sutrikimai, gedimai ir atsijungimai, Bendrovės operatyviniai remonto darbuotojai darbus vykdo vadovaujantis Avarijų, sutrikimų ir gedimų likvidavimo instrukcija (nuoroda).
      









3. [bookmark: _Toc112139554]Darbų vykdymo pagal Nurodymus ir Pavedimus Bendrovės objektuose proceso schema

4. [bookmark: _Toc524608796][bookmark: _Toc45260537]Darbų vykdymo pagal Nurodymus ir Pavedimus Bendrovės objektuose proceso eigos aprašymas

	Eil.
Nr.
	Proceso žingsnio pavadinimas
	Proceso žingsnio aprašymas
	Vykdytojas
	Proceso žingsnio atlikimo terminas
	Naudojama IT sistema / priemonė

	1
	Įvertinti poreikį
	Darbų vadovas nustato kaip bus įforminti darbai vadovaujantis Saugos taisyklių reikalavimais ir proceso prieduose (2 priedas. Darbų, atliekamų pagal Nurodymus, sąrašas, 3 priedas. Darbų, atliekamų pagal Pavedimus, sąrašas, 4 priedas. Darbų, kurie atliekami techninės priežiūros tvarka, sąrašas) išvardintais darbais.
	Darbų vadovas
	Nenustatyta
	TIVIS/Excel

	2.
	Išduoti Pavedimą
	Darbų vadovas arba Bendrovės dispečeris, atliekantis Darbų vadovo funkcijas išrašo pavedimą vadovaujantis priedo (1 priedas. Nurodymų ir Pavedimų išdavimo, įforminimo, numeravimo ir pildymo instrukcija) 4.1, 4.2, 4.3 ir 4.4 punktais.
Pavedimų įforminimą Įforminimo žurnale (5 priedas. Nurodymų registravimo ir pavedimų įforminimo žurnalas) galima atlikti ir elektroniniu būdu, jei yra įdiegtos elektroninės priemonės, leidžiančios identifikuoti pasirašančius asmenis ir patvirtinti atliktų įrašų autentiškumą.	
	Darbų vadovas arba Bendrovės dispečeris, atliekantis Darbų vadovo funkcijas
	Nenustatyta
	DMS/JASPER

	3
	Išrašyti Nurodymą
	Darbų vadovas arba Bendrovės dispečeris, atliekantis Darbų vadovo funkcijas išrašo Nurodymą naudojantis NĮP. Nurodymas išrašomas vadovaujantis priedo (1 priedas. Nurodymų ir Pavedimų išdavimo, įforminimo, numeravimo ir pildymo instrukcija) 2 ir 3 punktais. Nurodymą Darbų vadovas registruoja Įforminimo žurnale (5 priedas. Nurodymų registravimo ir pavedimų įforminimo žurnalas) vadovaujantis priedo (1 priedas. Nurodymų ir Pavedimų išdavimo, įforminimo, numeravimo ir pildymo instrukcija) 3.21 punktu. Nurodymo registravimą Įforminimo žurnale  galima atlikti ir elektroniniu būdu, jei yra įdiegtos elektroninės priemonės, leidžiančios identifikuoti pasirašančius asmenis ir patvirtinti atliktų įrašų autentiškumą.
	Darbų vadovas arba Bendrovės dispečeris, atliekantis Darbų vadovo funkcijas
	Planiniams II-os kategorijos darbams ne vėliau kaip prieš 48 darbo dienų valandas iki numatytų darbų pradžios, o I-os ir III-os kategorijos darbams ne vėliau kaip iki numatytų darbų pradžios.
	NĮP

	4
	Patikrinti Nurodymą
	Bendrovės dispečeris gavęs Nurodymą II-os kategorijos darbams patikrina vadovaujantis priedo (1 priedas. Nurodymų ir Pavedimų išdavimo, įforminimo, numeravimo ir pildymo instrukcija) 2.8 ir 2.9 punktais. Jei Nurodymas išrašytas be klaidų – pereinama į 5 žingsnį, jeigu Nurodymas su klaidomis ar ne visa reikalinga informacija – Nurodymas atmetamas, grįžtama į 3 žingsnį.
	Bendrovės dispečeris
	Atmesto nurodymo galutinę korekciją privalo atlikti iki paskutinės, prieš darbų pradžią, darbo dienos 15 valandos.
	NĮP

	5
	Patvirtinti Nurodymą
	Bendrovės dispečeris tvirtina Nurodymą vadovaujantis priedo  (1 priedas. Nurodymų ir Pavedimų išdavimo, įforminimo, numeravimo ir pildymo instrukcija) 2.10 punktu.
	Bendrovės dispečeris
	Ne vėliau kaip iki Nurodyme numatytų darbų pradžios.
	NĮP

	6
	Perduoti Nurodymą Darbų vykdytojui
	Bendrovės dispečerių patvirtintą Nurodymą naudojantis NĮP Darbų vadovas atspausdina ir perduoda Darbų vykdytojui. Nurodymo perdavimą Darbų vykdytojui galima atlikti ir elektroniniu būdu, jei yra įdiegtos elektroninės priemonės, leidžiančios identifikuoti pasirašančius asmenis ir patvirtinti atliktų įrašų autentiškumą. Jei Nurodymas įformintas ne per NĮP, turi būti Nurodymą išdavusio Darbų vadovo parašas vadovaujantis priedo (1 priedas. Nurodymų ir Pavedimų išdavimo, įforminimo, numeravimo ir pildymo instrukcija) 2.6 punktu.
	Darbų vadovas
	Ne vėliau kaip iki Nurodyme numatytų darbų pradžios.
	NĮP

	7
	Prašyti leidimo dirbti
	Darbų vykdytojas pokalbį įrašančiomis ryšio priemonėmis kreipiasi į Bendrovės dispečerius leidimo vykdyti perjungimus, ruošti darbo vietą ir leisti dirbti jei vykdomi darbai pagal Pavedimą ar II-os kategorijos darbai pagal Nurodymą. Jei vykdomi darbai pagal Nurodymą yra I-os arba III-os kategorijos, Darbų vykdytojas prašo Darbų vadovo leidimo ruošti darbo vietą ir leisti dirbti pagal Nurodymą.
	Darbų vykdytojas
	Ne anksčiau nei numatytas darbų pradžios laikas Nurodyme arba nuvykus į darbo vietą, kai darbai atliekami pagal Pavedimą.
	Telefonu

	8
	Duoti leidimą dirbti
	Darbų vadovas duoda leidimą ruošti darbo vietą ir dirbti pagal Nurodymą, kai vykdomi I-os arba III-os kategorijos darbai.
	Darbų vadovas
	Ne vėliau kaip iki Nurodyme numatytų darbų pradžios.
	Telefonu

	9
	Duoti leidimą dirbti
	Bendrovės dispečeris sutikrinęs ar įvykdyti visi reikalingi perjungimai (jei tokie perjungimai buvo vykdomi operatyvinių darbuotojų) arba jei perjungimų vykdyti visai nereikia, instruktuoja vadovaudamasis priedo (1 priedas. Nurodymų ir Pavedimų išdavimo, įforminimo, numeravimo ir pildymo instrukcija) 1.7 punktu ir Darbų vykdytojui duoda leidimą vykdyti perjungimus, ruošti darbo vietą ir leisti dirbti. Leidimą įformina Operatyviniame žurnale.
	Bendrovės dispečeris
	Ne vėliau kaip iki Nurodyme numatytų darbų pradžios.
	JASPER

	10
	Informuoti Bendrovės dispečerį
	Darbų vykdytojas praneša Bendrovės dispečeriui apie darbų bei perjungimų užbaigimą (jei tokie perjungimai buvo vykdomi), jei buvo vykdomi darbai pagal Pavedimą ar II-os kategorijos darbai pagal Nurodymą.
	Darbų vykdytojas
	Baigus darbus ir jei reikėjo, atstačius schemą
	Telefonu

	11
	Įforminti darbų pabaigą Operatyviniame žurnale
	Bendrovės dispečeris, gavęs pranešimą iš Darbų vykdytojo, kad darbai bei perjungimai baigti, įformina darbų bei perjungimų pabaigą Operatyviniame žurnale.
	Bendrovės dispečeris
	Gavęs pranešimą apie darbų užbaigimą
	DMS/JASPER

	12
	Grąžinti Nurodymą Darbų vadovui
	Darbų vykdytojas, baigęs darbus, Nurodymą privalo grąžinti Nurodymą išdavusiam Darbų vadovui.
	Darbų vykdytojas
	Nenustatyta
	El. paštu

	13
	Įsegti Nurodymą į bylą
	Darbų vadovui įforminus darbų baigimą, Nurodymas saugomas pas Darbų vadovus 30 kalendorinių parų (NĮP nurodymas saugomas 6 mėnesius), jei atliekant tuos darbus neįvyko nelaimingas atsitikimas, avarija ar incidentas. Įvykus minėtiems įvykiams, Nurodymas saugomas, kol įvykis ištiriamas ir pridedamas prie tyrimo medžiagos.
	Darbų vadovas
	Nenustatyta
	NĮP




5. [bookmark: _Toc45260538]Pastabos (Baigiamosios nuostatos)
 
               5.1 Už dokumento atnaujinimą atsakingas - Darbuotojų saugos ir aplinkosaugos skyriaus Techninės saugos specialistas.
 5.2 Jei Įforminimo žurnalas yra ne elektroninės formos, tai jis turi būti sunumeruotas, surištas, antspauduotas ir pasirašytas Bendrovės (Regiono) struktūrinio padalinio vadovo. Įforminimo žurnalą Darbų       vadovas saugo 6 (šešis) mėnesius nuo paskutinio įrašo Įforminimo žurnale datos.
 5.3 Darbų vykdytojui Darbų vadovo nurodymai yra privalomi, jei jie neprieštarauja Saugos taisyklių, darbuotojų saugos ir sveikatos norminių aktų ir kitų teisės aktų reikalavimams. Darbų vykdytojas, pastebėjęs darbuotojų saugą ir sveikatą reglamentuojančių teisės ir kitų norminių aktų pažeidimus, privalo nutraukti darbus ir apie tai informuoti Darbų vadovą. Jam draudžiama palikti darbo vietoje dirbančią brigadą be priežiūros.
 5.4 Darbų, kuriuos vykdant elektros įrenginių apsaugos zonoje nereikia prižiūrinčiojo kai darbai atliekami techninės priežiūros tvarka, sąrašas pateiktas Aprašo 4 priede.
 5.5 Transformatorių pastotėje, nuotoliniu būdu atjungus įrenginį remontui, darbo vietą ruošti ir sutvarkyti gali tik darbuotojai, turintys operatyvines arba operatyvines remonto teises.
 5.6 Asmenys, pažeidę ši Aprašą, apsaugą nuo elektros poveikio reglamentuojančius teisės ir (ar) kitus norminius aktus, atsako teisės aktų nustatyta tvarka.

6. [bookmark: _Toc45260539]Priedai 
Priedas Nr 1. Nurodymų ir Pavedimų išdavimo, įforminimo, numeravimo ir pildymo instrukcija; 
Priedas Nr 2.  Darbų, atliekamų pagal Nurodymus, sąrašas;
Priedas Nr 3. Darbų, atliekamų pagal Pavedimus, sąrašas;
Priedas Nr 4. Darbų, kurie atliekami techninės priežiūros tvarka, sąrašas;
Priedas Nr 5. Nurodymų registravimo ir pavedimų įforminimo žurnalas;
Priedas Nr 6. Darbų leidimo pagal dispečerines funkcijas instrukcija.

